**projektas**

**reg. Nr. T-264**

**2.29. darbotvarkės klausimas**

**Pasvalio rajono savivaldybės taryba**

**Sprendimas**

DĖL Pasvalio rajono **SAVIVALDYBĖS BŪSTO PARDAVIMO**

2021 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 48 straipsnio 1 ir 2 dalimis, Lietuvos Respublikos paramos būstui įsigyti ar išsinuomoti įstatymo 4 straipsnio 4 dalimi, 25 straipsnio 2 dalies 5 punktu ir 26 straipsniu bei atsižvelgdama į Pasvalio rajono savivaldybės parduodamų būstų ir pagalbinio ūkio paskirties pastatų sąrašą, patvirtintą Pasvalio rajono savivaldybės tarybos 2015 m. rugsėjo 29 d. sprendimu Nr. T1-129 ,,Dėl Pasvalio rajono savivaldybės parduodamų būstų ir pagalbinio ūkio paskirties pastatų sąrašo patvirtinimo“ (Pasvalio rajono savivaldybės tarybos 2020 m. rugpjūčio 26 d. sprendimo Nr. T1-145 redakcija) (su visais aktualiais pakeitimais), Pasvalio rajono savivaldybės taryba nusprendžia:

1. Parduoti *(duomenys neskelbtini)* jos nuomojamą Pasvalio rajono savivaldybei nuosavybės teise priklausantį butą su priklausiniais, esantį *(duomenys neskelbtini)*, Joniškėlis, Pasvalio r. sav. (registro Nr. *(duomenys neskelbtini)*, buto unikalus Nr. *(duomenys neskelbtini)*, bendras plotas – 43,22 kv. m; 22/100 dalis ūkinio pastato (unikalus Nr. *(duomenys neskelbtini)*, užstatytas plotas – 47,00 kv. m); 41/100 dalis ūkinio pastato (unikalus Nr. *(duomenys neskelbtini)*, užstatytas plotas 45,00 kv. m) ir ¼ dalis kitų inžinerinių statinių – kiemo statinių (unikalus Nr. *(duomenys neskelbtini)*), už 1670,00 eurų, iš jų 170,00 eurų už turto vertės nustatymą.

2. Įgalioti Pasvalio rajono savivaldybės administracijos direktorių pasirašyti šio sprendimo 1 punkte nurodyto turto pirkimo–pardavimo sutartį.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus specialistė

Živilė Kripaitienė

2021-12-08

Suderinta DVS Nr. RTS-280

Pasvalio rajono savivaldybės tarybai

**AIŠKINAMASIS RAŠTAS**

DĖL Pasvalio rajono **SAVIVALDYBĖS BŪSTO PARDAVIMO**

2021 m. gruodžio 8 d.

Pasvalys

1. **Sprendimo projekto rengimo pagrindas.**

Šiuo metu savivaldybės būsto pardavimą reglamentuoja Paramos būstui įsigyti ar išsinuomoti įstatymas (toliau – Įstatymas). Remiantis Įstatymo 25 straipsnio 2 dalies 5 punkto nuostata, už rinkos kainą, apskaičiuotą pagal Turto ir verslo vertinimo pagrindų įstatymą, gali būti parduodami būstai, kurie nuomojami ne socialinio būsto nuomos sąlygomis ir kuriuose nuomininkai yra išgyvenę ne trumpiau kaip 5 metus nuo būsto nuomos sutarties sudarymo dienos, neatsižvelgiant į taikytas būsto nuomos sąlygas.

Siūlomų leisti parduoti Pasvalio rajono savivaldybės (toliau – Savivaldybė) gyvenamųjų patalpų rinkos vertę nustatė apklausos būdu parinktas nepriklausomas turto vertintojas UAB ,,Lituka ir KO“. Remiantis Įstatymo 26 straipsnio 2 punktu, Savivaldybės išlaidos, susijusios su parduodamo Savivaldybės būsto ir pagalbinio ūkio paskirties pastatų vertės nustatymu, įskaitomos į būsto ir pagalbinio ūkio paskirties pastatų pardavimo kainą. Nuomininkė su parduodamo būsto ir turto vertės nustatymo kainomis supažindinta ir sutinka su jomis. Gautos lėšos už parduotą Savivaldybės būstą bus panaudotos socialinio būsto fondo plėtrai.

**2. Sprendimo projekto tikslai ir uždaviniai.**

Šiuo sprendimu siekiama patenkinti Savivaldybės būsto nuomininkės prašymą leisti išsipirkti nuomojamas, Savivaldybei nuosavybės teise priklausančias gyvenamąsias patalpas.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**7. Sprendimo projekto antikorupcinis vertinimas.**

Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Sprendimo projekto iniciatoriai – Pasvalio rajono savivaldybės administracijos Strateginio planavimo ir investicijų skyrius.Asmuo atsakingas už sprendimo vykdymo kontrolę **–** Pasvalio rajono savivaldybės administracijos Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus specialistė Živilė Kripaitienė